1-oji Paryžiaus apskritis

1-oji Paryžiaus apskritis () – viena iš 20 Prancūzijos sostinės apskričių. Tai rečiausiai apgyvendintas ir vienas mažiausių miesto rajonų. Nemažą teritorijos dalį užima Luvro muziejus ir Tiuilri sodas. Didžioji likusios apskrities dalis skirta verslui ir administracijai. Halių prekybos centras yra didžiausias Paryžiuje.

Šnekamojoje prancūzų kalboje apskritis yra vadinama le premier („pirmoji“). Ji yra valdoma lokaliai kartu su 2-ąja, 3-iąja ir 4-ąja apskritimis, su kuriomis ji sudaro 1-ąjį Paryžiaus sektorių (Paryžiaus centrą).

Dabartiniu pavidalu apskritis gyvuoja nuo 1860 m. 1-oji apskritis, taip pat žinoma kaip „Luvras“, yra daugiausia dešiniajame Senos upės krante. Ji taip pat apima vakarinį Sitė salos kraštą. Tai viena seniausių Paryžiaus vietų: Sitė sala buvo Lutecijos, kurią romėnai užkariavo 52 m. pr. m. e., širdis, o kai kurios dalys dešiniajame krante datuojamos ankstyvaisiais viduramžiais.

Demografija 
Teritorija, kurią dabar užima pirmoji apskritis, gyventojų skaičiaus piką pasiekė laikotarpiu iki Paryžiaus pertvarkymo 1860 m. 1999 m. gyveno 16 888 gyventojai, o apskrityje buvo 63 056 darbo vietos, todėl ji buvo vienas aktyviausių verslui po 2-osios, 8-osios ir 9-osios apskričių.

Istorinis gyventojų skaičius

Kvartalai 
Kiekviena iš 20 Paryžiaus apskričių yra padalinta į keturis kvartalus. Žemiau esančioje lentelėje išvardyti 1-osios apskrities kvartalai:

Žemėlapis

Miesto erdvės

Lankytinos vietos 
 Karuselės triumfo arka
 Prancūzijos banko būstinė
 Mediči kolona
 Comédie-Française
 Crédit Foncier de France
 Luvras
 Galerie Véro-Dodat
 Halės
 Taikomosios dailės muziejus
 Mados ir tekstilės muziejus
 Reklamos muziejus
 Karališkieji rūmai (Palė Ruajalis)
 Tiuilri sodas

Tiltai 
 Naujasis tiltas
 Menų tiltas

Gatvės ir skverai 
 Operos alėja
 Moljero gatvė
 Rivoli gatvė
 Vandomo aikštė

Šaltiniai 

Paryžiaus apskritys